2. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 31194/3600 της 7 Αυγ./25 Οκτ. 1948 (ΦΕΚ Β' 174) Περί εγκρίσεως του Κανονισμού Παροχών του Ταμείου Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών. Αι συντάξεις των ησφαλισμένων του Ταμείου τούτου, υπολογιζόμεναι με βάσιν την υπ' αριθ. 50855/6499 της 24/29 Δεκ. 1947 απόφασιν Υπ. Οικον. και Εργασίας, (τόμ. 39Α σελ. 655) ηυξήθησαν κατά 50% από 1 Ιουν. 1951 δια της υπ' αριθ. 43936/Δ.83 της 26 Οκτ./3 Νοεμ. 1951 ομοίας (ΦΕΚ Β' 220) και κατά 80% από 1 Ιουν. 1953 δια της υπ' αριθ. Φ. 47912/Δ. 108-50388 της 1/13 Φεβρ. 1954 ομοίας (ΦΕΚ Β' 30) εις την αύξησιν ταύτην συμπεριλαμβάνονται τα 50% της πρώτης). Περαιτέρω αι καταβαλόμεναι συντάξεις του Τ.Ε.Α.Ε.Δ.Ξ.Ε. ηυξήθησαν κατά 30% από 1 Οκτ. 1955 (αποφ. Υπ. Συν. Οικον. και Εργ. 57945/Δ. 1084 της 19/19 Νοεμ. 1955 (ΦΕΚ Β' 203) συμψηφιζομένης εις ταύτην πάσης τυχόν δια γενικής αποφάσεως χορηγηθησομένης εις τας υπό των οργανισμών κοινων. ασφαλίσεως αρμοδιότητος Υπ. Εργασίας καταβαλλομένας συντάξεις και από 1 Δεκ. 1956 αι καταβαλλόμεναι συντάξεις ηυξήθησαν κατά ποσοστόν 15% (ομοία αριθ. 64033/Δ. 1251 της 4/12 Δεκ. 1956, ΦΕΚ Β' 268). Εις αμφοτέρας τας αποφάσεις ταύτας ορίζεται ότι το σύνολον της ούτως αυξανομένης συντάξεως εν ουδεμιά περιπτώσει δύναται να υπερβαίνει το ποσόν των 80% των αποδοχών τας οποίας θα ελάμβανεν ο συνταξιούχος αν εξηκολούθη εργαζόμενος. Εν συνεχεία δια της υπ' αριθ. 11735/Υ. 149 της 16/22 Φεβρ. 1960 αποφ. των Υπ. Συντονισμού Οικον. και Εργασίας εχορηγήθη από της 1 Ιαν. 1960 περαιτέρω αύξησις 10%, οριζομένου δια της αυτής αποφάσεως ότι "αι μετά την αύξησιν ταύτην καταβλητέαι συντάξεις δέον όπως μη υπερβαίνουν ποσοστόν 60% των αποδοχών, τας οποίας θα ελάμβανον οι συνταξιούχοι, αν εξηκολούθουν εργαζόμενοι". 